wannaphong/clean_thaiwikipedia huggingface dataset:
# การเป็นเชลยของบาบิโลน
thumb|เศรุบบาเบลและไซรัส (คริสต์ทศวรรษ 1650) โดย Jacob van Loo แสดงเหตุการณ์ที่เศรุบบาเบลผู้ว่าราชการชาวยิวให้พระเจ้าไซรัสมหาราชทอดพระเนตรโครงการบูรณะเยรูซาเล็ม

การเป็นเชลยของบาบิโลนราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 86  หรือ การพลัดถิ่นไปบาบิโลน  เป็นช่วงเวลาในประวัติศาสตร์ของชาวยิวซึ่งชาวยูเดียจำนวนมากจากราชอาณาจักรยูดาห์โบราณถูกจักรวรรดิบาบิโลนใหม่บังคับให้ย้ายถิ่นฐาน การกวาดต้อนเกิดขึ้นเป็นหลายระลอก ได้แก่ หลังการล้อมเยรูซาเล็มเมื่อ 597 ปีก่อนคริสตกาล มีคนประมาณ 7,000 คนที่ถูกกวาดต้อนไปยังเมโสโปเตเมีย การกวาดต้อนเพิ่มเติมเกิดขึ้นหลังการทำลายเยรูซาเล็มและพระวิหารของซาโลมอนเมื่อ 587 ปีก่อนคริสตกาล

คัมภีร์ไบเบิลบันทึกว่าหลังยุทธการที่คารเคมิชเมื่อ 605 ปีก่อนคริสตกาล เนบูคัดเนสซาร์ที่ 2 กษัตริย์บาบิโลนทรงยกทัพล้อมเยรูซาเล็ม ทำให้เยโฮยาคิมกษัตริย์ยูดาห์ทรงจำต้องถวายบรรณาการ ในปีที่ 4 ของรัชสมัยเนบูคัดเนสซาร์ที่ 2 เยโฮยาคิมทรงปฏิเสธที่จะถวายบรรณาการเพิ่มเติม นำไปสู่การล้อมเยรูซาเล็มอีกครั้งในปีที่ 7 ของรัชสมัยเนบูคัดเนสซาร์ที่ 2 (598/597 ปีก่อนคริสตกาล) ซึ่งสิ้นสุดลงด้วยการสิ้นพระชนม์ของเยโฮยาคิม และการตกเป็นเชลยในบาบิโลนของเยโคนิยาห์พระโอรสและผู้สืบราชบัลลังก์ของเยโคยาคิม ข้าราชสำนักของพระองค์ รวมถึงคนอื่น ๆ อีกหลายคน เศเดคียาห์ผู้สืบราชบัลลังก์ถัดจากเยโคนิยาห์และคนอื่น ๆ ตกไปเป็นเชลยเมื่อเนบูคัดเนสซาร์ที่ 2 กษัตริย์บาบิโลนทรงทำลายเยรูซาเล็มในปีที่ 18 ของรัชสมัยพระองค์ (587 ปีก่อนคริสตกาล) และการกวาดต้อนในภายหลังเกิดขึ้นในปีที่ 23 ของรัชสมัยเนบูคัดเนสซาร์ที่ 2 (582 ปีก่อนคริสตกาล) อย่างไรก็ตาม วันที่กวาดต้อน จำนวนการกวาดต้อน และจำนวนผู้ถูกกวาดต้อนมีความแตกต่างกันไปในหลายบันทึกของคัมภีร์ไบเบิล

คัมภีร์ไบเบิลระบุว่าหลังจากการล่มสลายของจักรวรรดิบาบิโลนใหม่ให้กับจักรวรรดิอะคีเมนิด (จักรวรรดิเปอร์เซีย) หลังยุทธการที่โอพิสเมื่อ 539 ปีก่อนคริสตกาล ชาวยูเดียที่เป็นเชลยได้รับการอนุญาตจากเปอร์เซียให้กลับไปยังยูดาห์ได้ หนังสือเอสราในคัมภีร์ไบเบิลระบุว่าการก่อสร้างพระวิหารที่สองในเยรูซาเล็มเริ่มต้นเมื่อประมาณ 537 ปีก่อนคริสตกาลในแคว้น Yehud Medinata ที่จัดตั้งใหม่ของเปอร์เซีย เหตุการณ์ทั้งหมดนี้ถือว่ามีความสำคัญต่อการพัฒนาประวัติศาสตร์และวัฒนธรรมของชาวยิว และท้ายที่สุดก็ส่งผลกระทบอย่างยาวนานต่อพัฒนาการของศาสนายูดาห์

การศึกษาทางโบราณคดีเผยว่าแม้ว่าเมืองเยรูซาเล็มจะถูกทำลายจนสิ้น แต่ส่วนอื่น ๆ ของยูดาห์ยังคงมีผู้อยู่อาศัยในช่วงของการตกไปเป็นเชลย บันทึกทางประวัติศาสตร์จากเมโสโปเตเมียและแหล่งข้อมูลของชางยิวบ่งชี้ว่าประชากรชาวยิวจำนวนมากเลือกที่จะยังอยู่ในเมโสโปเตเมีย การตัดสินใจนี้ส่งผลทำให้มีการก่อตั้งชุมชนชาวยิวขนาดใหญ่ในเมโสโปเตเมียที่รู้จักในคำเรียกว่า โกลาห์ (golah; การกระจัดกระจาย) ซึ่งดำรงอยู่มาถึงปัจจุบัน เชื่อกันว่าชุมชนชาวยิวอิรัก, ชาวยิวเปอร์เซีย, ชาวยิวจอร์เจีย, ชาวยิวบูฆอรอ และชาวยิวภูเขามีบรรพบุรุษส่วนใหญ่ที่มาจากผู้ตกเป็นเชลยเหล่านี้ ปัจจุบันชุมชนเหล่านี้ส่วนใหญ่ได้ย้ายถิ่นฐานมายังประเทศอิสราเอลThe Wellspring of Georgian Historiography: The Early Medieval Historical Chronicle The Conversion of Katli and The Life of St. Nino, Constantine B. Lerner, England: Bennett and Bloom, London, 2004, p. 60
# เศรษฐีกับลาซารัส
เศรษฐีกับลาซารัส  เป็นอุปมาของพระเยซูจากพระวรสารนักบุญลูกาบทที่ 16 เมื่อพระเยซูตรัสกับเหล่าสาวกของพระองค์และพวกฟาริสีบางคน พระองค์ทรงเล่าเรื่องของเศรษฐีที่ไม่ระบุชื่อคนหนึ่งกับขอทานชื่อลาซารัส เมื่อทั้งคู่เสียชีวิต เศรษฐีถูกพาไปแดนคนตายและวิงวอนต่ออับราฮัมให้ส่งลาซารัสจากอ้อมกอดของอับราฮัมให้ไปเตือนครอบครัวของเศรษฐีเพื่อไม่ให้ประสบชะตากรรมเช่นเดียวกับตน อับราฮัมตอบว่า "ถ้าพวกเขาไม่ฟังโมเสสและพวกผู้เผยพระวจนะ แม้จะมีใครเป็นขึ้นมาจากตาย เขาก็ยังจะไม่เชื่อ"

นอกเหนือจากอุปมาเรื่องหญิงพรหมจารีสิบคน, บุตรหายไป และชาวสะมาเรียใจดีแล้ว เรื่องเศรษฐีกับลาซารัสเป็นหนึ่งในอุปมาที่มีการนำมาวาดเป็นภาพจิตรกรรมบ่อยครั้งที่สุดในศิลปะยุคกลาง อาจเป็นเพราะเป็นเรื่องราวที่แสดงภาพชีวิตหลังความตายอย่างชัดเจน

 ความในคัมภีร์ไบเบิล 
thumb|รายละเอียดจากวงส่วนนำไปยังหนังสือรวมเพลงสดุดีอีดไวน์ ที่ห้องสมุดมอร์แกน หน้าซ้าย M.521 (recto), ภาษาอังกฤษ ประมาณคริสต์ทศวรรษ 1160
# พระเยซูเพื่อนซี้
พระเยซูเพื่อนซี้  เป็นรูปเคารพทางศาสนาล้อเลียนที่สร้างโดยนักสร้างภาพยนตร์เควิน สมิท (Kevin Smith) ปรากฏครั้งแรกในภาพยนตร์ของสมิทในปี ค.ศ. 1999 เรื่อง คู่เทวดาฟ้าส่งมาแสบ (Dogma) 

ในภาพยนตร์ พระเยซูเพื่อนซี้เป็นส่วนหนึ่งของการรณรงค์ "นิกายคาทอลิกว้าว!" (Catholicism Wow!) เพื่อสร้างภาพลักษณ์ใหม่ของโบสถ์โรมันคาทอลิกและกระตุ้นให้ผู้คนมาสนใจนิกายโรมันคาทอลิก โบสถ์นำโดยพระคาร์ดินัลกลิก (Cardinal Glick; รับบทโดยจอร์จ คาร์ลิน) เห็นว่าภาพการตรึงกางเขนเป็นภาพที่ "น่าหดหู่อย่างยิ่ง" จึงตัดสินใจปลดออก และสร้างพระเยซูเพื่อนซี้ให้เป็นภาพลักษณ์ของพระเยซูคริสต์ที่ให้แรงดลใจมากขึ้น รูปเคารพนี้เป็นประติมากรรมรูปพระเยซูที่แย้มพระสรวลและทรงขยิบพระเนตร ในขณะที่ทรงชี้พระดัชนี (นิ้วชี้) ของพระหัตถ์ขวาไปที่ผู้คนที่กำลังชมพระองค์อยู่ และชูพระอังคุฐ (นิ้วหัวแม่มือ) ของพระหัตถ์ซ้ายขึ้น ต่อมาพระเยซูเพื่อนซี้ได้รับการผลิตเป็นแอ็กชันฟิกเกอร์และตุ๊กตาหัวโยก จากนั้นรูปเคารพนี้ก็กลายเป็นอินเทอร์เน็ตมีมยอดนิยม
# นรุตม์ชัย นิ่มบุญ
นรุตม์ชัย นิ่มบุญ  (24 พฤษภาคม พ.ศ. 2538 –) เป็นนักฟุตบอลระดับอาชีพชาวไทยผู้ทำหน้าที่ในตำแหน่งกองกลางตัวรับ
# หมาป่าไดร์
หมาป่าไดร์ (Aenocyon dirusจากภาษากรีก   แปลว่า 'น่าสะพรึงกลัว' +   แปลว่า 'สุนัข' และภาษาละติน  แปลว่า 'น่าสะพรึงกลัว') เป็นสัตว์พวกสุนัขที่สูญพันธุ์แล้ว หมาป่าไดร์เคยอาศัยอยู่ในทวีปอเมริกาในช่วงอายุไพลสโตซีนตอนปลายจนถึงต้นยุคโฮโลซีน (ระหว่าง 125,000 ถึง 10,000 ปีก่อน) สปีชีส์นี้ได้รับการตั้งชื่อในปี ค.ศ. 1858 สี่ปีหลังจากที่มีการค้นพบตัวอย่างแรก ปัจจุบันมีการจำแนกอนุสปีชีส์ไว้สองชนิด ได้แก่ Aenocyon dirus guildayi และ Aenocyon dirus dirus แหล่งที่พบซากดึกดำบรรพ์ของหมาป่าไดร์มากที่สุดคือ หลุมยางมะตอยลาเบรในลอสแอนเจลิส
# การเลื่อนชั้นและการตกชั้น
การเลื่อนชั้นและการตกชั้น คือกระบวนการที่ใช้ในลีกกีฬาที่ทีมต่าง ๆ สามารถเลื่อนขึ้นและลงระหว่างดิวิชันต่าง ๆ ในระบบลีก ขึ้นอยู่กับผลงานของพวกเขาตลอดฤดูกาล ลีกที่ใช้ระบบการเลื่อนชั้นและตกชั้นบางครั้งเรียกว่า ลีกเปิด ในระบบการเลื่อนชั้นและการตกชั้น ทีมที่มีอันดับดีที่สุดในดิวิชันล่างจะได้รับการ เลื่อนชั้น ไปยังดิวิชันที่สูงกว่าในฤดูกาลถัดไป และทีมที่มีอันดับแย่ที่สุดในดิวิชันที่สูงกว่าจะถูก ตกชั้น ไปยังดิวิชันล่างในฤดูกาลถัดไป ในระหว่างฤดูกาล ทีมที่มีอันดับอยู่หัวตารางคะแนนของลีกจนสามารถเลื่อนชั้นได้ มักจะถูกกล่าวว่าอยู่ใน โซนเลื่อนชั้น และทีมที่อยู่ท้ายตารางจะอยู่ใน โซนตกชั้น

ระบบทางเลือกขององค์กรลีกซึ่งใช้ในออสเตรเลีย แคนาดา สิงคโปร์ และสหรัฐเป็นหลัก เป็นรูปแบบลีกแบบปิดที่อิงตามการอนุญาตสิทธิ์หรือแฟรนไชส์ ซึ่งจะรักษาทีมเดิมไว้จากปีต่อปี โดยมีการรับทีมขยาย และการย้ายทีมที่มีอยู่เป็นครั้งคราว และไม่มีการย้ายทีมระหว่างลีกหลัก และลีกรอง

ดูเพิ่ม
 รายชื่อลีกฟุตบอลที่ไม่มีการเลื่อนชั้นและการตกชั้น
 รายชื่อสโมสรฟุตบอลที่ไม่เคยตกชั้น
 รายชื่อสโมสรฟุตบอลที่มีการเลื่อนชั้นหรือตกชั้นติดต่อกันหลายครั้ง
 ทีมโยโย่
# วัดแม่วะหลวง
วัดแม่วะหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่วะ อำเภอเถิน จังหวัดลำปาง  หน้าวัดเป็นทุ่งนาข้าว มีเนื้อที่จำนวน 2 ไร่ 2 งาน 35 ตารางวา ปัจจุบันมีพระครูสิริพัฒนพิศาล (จิรวัฒน์ อคฺคธมฺโม ป.ธ.5) ดำรงตำแหน่งเจ้าอาวาส

วัดแม่วะหลวงตั้งวัดเมื่อ พ.ศ. 2408 เป็นวัดที่เก่าแก่ที่สุดในตำบลแม่วะ ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 ตามที่เล่าสืบ ๆ กันมา  เดิมมีพระภิกษุรูปหนึ่งชื่อ ครูบาจีนา มาจากบ้านเหล่าและเป็นเจ้าอาวาสวัดแม่วะหลวงรูปแรกจึงนับได้ว่า ครูบาจีนาเป็นภิกษุผู้ให้กำเนิดวัดแม่วะหลวง

ภายในวัดมีเสาศาลาแกะสลักพุทธประวัติแบบนูนต่ำอันงดงาม
# โรมุลุส, แรมุส, และคาลีซี
โรมุลุส และ แรมุส เป็นหมาป่าสีเทา (Canis lupus) ที่ได้รับการดัดแปลงพันธุกรรมโดยบริษัทโคลอสซอล ไบโอไซเอนซ์ เมื่อวันที่ 1 ตุลาคม ค.ศ. 2024 โดยมีเป้าหมายเพื่อจำลองฟีโนไทป์ของไดร์วูฟ (Aenocyon dirus) ซึ่งเป็นสายพันธุ์ที่สูญพันธุ์ไปแล้ว นอกจากนี้ ยังมีหมาป่าเพศเมียชื่อ คาลีซี เกิดตามมาในวันที่ 30 มกราคม ค.ศ. 2025 โดยทางโคลอสซอลระบุว่าหมาป่าทั้งสองตัวเป็นเพศผู้ซึ่งเป็นตัวอย่างมีชีวิตตัวแรกของไดร์วูฟ นับตั้งแต่การสูญพันธุ์เมื่อราว 10,000 ปีก่อน

นักวิทยาศาสตร์ได้เขียนรหัสพันธุกรรมใหม่ในเซลล์ต้นกำเนิดบุผนังหลอดเลือดของหมาป่าสีเทาจำนวน 14 ยีนหลัก ให้แสดงลักษณะของไดร์วูฟ 20 ลักษณะ โดยที่ "ไม่มีดีเอ็นเอของไดร์วูฟโบราณถูกผสานเข้าไปในจีโนมของหมาป่าสีเทาโดยตรง" การประกาศการเกิดของหมาป่าทั้งสามต่อสาธารณชนในเดือนเมษายน ค.ศ. 2025 ได้รับความสนใจอย่างกว้างขวาง
# ข่าวประเสริฐ
ข่าวประเสริฐ (โปรเตสแตนต์) หรือ ข่าวดี (คาทอลิก)  เป็นแนวคิดทางเทววิทยาในหลายศาสนา ในลัทธิจักรวรรดิโรมันในประวัติศาสตร์และในศาสนาคริสต์ในปัจจุบัน ข่าวประเสริฐเป็นข้อความเกี่ยวกับความรอดโดยบุคคลศักดิ์สิทธิ์ ผู้ช่วยให้รอด ซึ่งนำสันติภาพหรือประโยชน์อื่น ๆ มาสู่มวลมนุษย์ ในศาสนากรีกโบราณ คำนี้หมายถึงประเภทหนึ่งของการบูชายัญหรือการอุทิศตนทางพิธีกรรมเพื่อขอบพระคุณเทพเจ้าเมื่อได้รับข่าวดี

แนวคิดทางศาสนานี้พบได้ย้อนไปถึงยุคคลาสสิกของกรีซเป็นอย่างน้อย และเป็นที่ทราบกันว่าผู้เขียนชาวโรมันได้นำแนวคิดนี้มาใช้ในช่วงปลาศตวรรษที่ 1 ก่อนคริสตกาล ในปัจจุบันถือเป็นข้อความหลักของศาสนาคริสต์ โดยเขียนเป็นบันทึกเกี่ยวกับชีวิตและคำสอนของพระเยซูคริสต์ เรียกว่าพระกิตติคุณหรือพระวรสาร (ภาษาอังกฤษเรียกว่า "Gospel" เช่นกัน)

 ศัพทมูล 
คำว่า gospel  เป็นคำแปลเป็นภาษาอังกฤษเก่าของคำภาษากรีกว่า  มีความหมายว่า "ข่าวดี" ซึ่งอาจเห็นได้จากการวิเคราะห์คำว่า  (+  +  diminutive suffix) คำภาษากรีกถูกแปลงเป็นรูปภาษาละตินว่า  ในฉบับวัลเกตและแปลเป็นภาษาละตินว่า .

ในภาษาอังกฤษเก่า คำนี้ได้รับการแปลเป็น   (, "ดี" + , "ข่าว") คำในภาษาอังกฤษเก่าได้รับการรักษาไว้ในรูปคำว่า  ในคัมภีร์ไบเบิลฉบับแปลภาษาอังกฤษยุคกลาง และยังคงใช้ในภาษาอังกฤษสมัยใหม่ด้วย

คำในภาษากรีกเดิมมีความหมายถึงเงินรางวัลหรือค่าตอบแทนที่มักจ่ายให้กับคนนำสารที่นำข่าวดีมาส่ง ต่อมาคำนี้จะจึงมีความหมายถึงตัวข่าวดีเอง และยังใช้หมายถึงเครื่องบูชาที่ใช้ขอบพระคุณสำหรับโชคดีด้วย
# หลี่ น่า (บุตรสาวของเหมา เจ๋อตง)
หลี่ น่า(เกิดเมื่อวันที่ 3 สิงหาคม 1940) เป็นลูกสาวของเหมาเจ๋อตงและภรรยาคนที่สี่ของเขาเจียงชิงและเป็นลูกคนเดียวของพวกเขา นามสกุลของเธอคือ หลี่ ไม่ใช่ เหมา เนื่องจากพ่อของเธอใช้ชื่อเล่นว่า "Li Desheng" (李德胜;李德勝) ในช่วงเวลาหนึ่งระหว่างสงครามกลางเมืองจีน

ชื่อของหลี่นาและหลี หมิ่น พี่สาวของเธอ มาจากคัมภีร์ขงจื๊อเล่มที่ 4 : " เหนียงหยานเอ๋อหมินหยูซิ่ง" (, แปลว่า ช้า ในคำพูด and จริงจัง ในการประพฤติ)]
# อนงค์ 2
อนงค์ 2 เป็นภาพยนตร์ไทยแนวสุขนาฏกรรม สยองขวัญเหนือธรรมชาติ ที่อยู่ระหว่างการถ่ายทำ สร้างโดยคาร์แมนไลน์สตูดิโอ จากการกำกับของคมกฤษ ตรีวิมล ผู้กำกับจากภาคแรก นำแสดงโดยสุทธิรักษ์ ทรัพย์วิจิตร และเมลดา สุศรี โดยมีกำหนดเข้าฉายวันแรกในวันที่ 30 ตุลาคม พ.ศ. 2568

 งานสร้าง 
ภาพยนตร์เรื่อง อนงค์ 2 ได้จัดพิธีบวงสรวงเปิดกล้องเมื่อวันที่ 28 มีนาคม พ.ศ. 2568
# พระนางอตุลมหาธัมมเทวีแห่งปี้นยะ
พระนางอตุลมหาธัมมเทวีแห่งปี้นยะ (,) เป็นอัครมเหสีของพระเจ้าอุซะนาที่ 1 แห่งปี้นยะHmannan Vol. 1 2003: 377 พระนางเป็นพระปิตุจฉาในพระเจ้าฝรั่งมังศรีชวาแห่งอังวะ

พงศาวลี
ตารางข้างล่างคือพระราชพงศาวลีตามที่รายงานในพงศาวดารมหาราชวงศ์ ฉบับหอแก้วHmannan Vol. 1 2003: 360 พระนามส่วนพระองค์ของพระนางคือ Saw Min Ya (စောမင်းရာ)
# ขุนนางหมูขาวขอใช้ความทรงจำชาติก่อนเลี้ยงดูน้องชายลูกเจี๊ยบ
เป็นซีรีส์ไลต์โนเวลญี่ปุ่นที่เขียนโดยยาชิโระ และวาดภาพประกอบโดย Keepout เริ่มเผยแพร่เป็นตอนทางออนไลน์เมื่อเดือนสิงหาคม พ.ศ. 2561 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยทีโอ บุ๊กส์ ซึ่งได้ตีพิมพ์หนังสือไปแล้วจำนวน 12 เล่มตั้งแต่เดือนมกราคม พ.ศ. 2563 การดัดแปลงเป็นมังงะที่วาดภาพโดยโยโกวาเกะ ได้รับการตีพิมพ์เป็นตอนออนไลน์ผ่านบริการคอมิกส์ โคโรนาของทีโอ บุ๊กส์บนนิโคนิโค เซก้า ตั้งแต่เดือนสิงหาคม พ.ศ. 2563 และได้รับการรวบรวมตีพิมพ์เป็นเล่ม(ทังโกบง) จำนวน 5 เล่ม ซีรีส์อนิเมะทางโทรทัศน์ที่ผลิตโดยสตูดิโอโคเมท มีกำหนดออกอากาศในเดือนกรกฎาคม พ.ศ. 2568

 ตัวละคร 

 สื่อ 
 ไลต์โนเวล 
ขุนนางหมูขาวขอใช้ความทรงจำชาติก่อนเลี้ยงดูน้องชายลูกเจี๊ยบเขียนโดยยาชิโระ เริ่มตีพิมพ์เป็นตอนในเว็บไซต์โชเซ็ตสึกะ นิ นาโรเมื่อวันที่ 28 สิงหาคม พ.ศ. 2561 ต่อมาได้รับการตีพิมพ์โดยทีโอ บุ๊กส์ซึ่งเริ่มตีพิมพ์ซีรีส์พร้อมภาพประกอบที่วาดโดย keepout ภายใต้สำนักพิมพ์ไลท์โนเวลทีโอ บุนโกะ เมื่อวันที่ 10 มกราคม 2020 มีหนังสือทั้งหมด 13 เล่มที่ได้รับการวางจำหน่ายในเดือนมกราคม พ.ศ. 2568 

 มังงะ 
การดัดแปลงเป็นมังงะที่วาดโดยโยโกวาเกะ เริ่มตีพิมพ์เป็นตอนในออนไลน์ผ่านบริการคอมิกส์ โคโรนาของทีโอ บุ๊กส์บนนิโคนิโค เซก้า เมื่อวันที่ 31 สิงหาคม พ.ศ. 2563 ตอนต่างๆ ของมังงะได้รับการรวบรวมตีพิมพ์เป็นเล่ม(ทังโกบง) จำนวน 6 เล่ม เมื่อเดือนมกราคม พ.ศ. 2568

 ละครเวที 
การดัดแปลงละครเวทีจัดขึ้นที่โรงละครการแสดงชินจูกุมูระในเขตชินจูกุ กรุงโตเกียว ระหว่างวันที่ 24 และ 28 มีนาคม พ.ศ. 2564

ละครเวทีดัดแปลงอีกเรื่องซึ่งมีนักแสดงเป็นผู้หญิงทั้งหมดจัดขึ้นที่ซีบีจีเค ชิคุเงกิ!! ระหว่างวันที่ 18 และ 22 ตุลาคม พ.ศ. 2566

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในวันที่ 17 กรกฎาคม พ.ศ. 2567 ซีรีส์นี้ผลิตโดยสตูดิโอโคเมทและกำกับโดยมาซาฟูมิ ซาโต พร้อมบทที่เขียนโดยมิตสิทากะ ฮิโรตะ ออกแบบตัวละครโดยโทโมโกะ มิยาคาวะ และเพลงประกอบแต่งโดยอาริซะ โอเคฮาซามะ ซีรีส์จะสตรีมบน ABEMA และครันชีโรลตั้งแต่วันที่ 20 เมษายน พ.ศ. 2568 มีกำหนดออกอากาศในเดือนกรกฎาคม พ.ศ. 2568 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดของเรื่องคือ  ร้องโดย ในขณะที่เพลงปิดของเรื่องคือ  ร้องโดย 

 รายชื่อตอน
# โคลอสซอล ไบโอไซเอนซ์
บริษัท โคลอสซอล ไบโอไซเอนซ์ เป็นบริษัทเทคโนโลยีชีวภาพและการดัดแปลงพันธุกรรมของสหรัฐอเมริกา ที่ทำงานเกี่ยวกับการดัดแปลงพันธุกรรมเพื่อฟื้นฟูสปีชีส์ที่สูญพันธุ์ เช่น แมมมอธขนยาว, เสือทัสมาเนีย, แรดขาวเหนือ, นกโดโด และ หมาป่าไดร์วูล์ฟ ในปี ค.ศ. 2023 บริษัทได้ประกาศว่า ต้องการให้ลูกผสมแมมมอธขนยาวเกิดภายในปี ค.ศ. 2028 และต้องการนำพวกมันกลับสู่ที่อยู่อาศัยในทุ่งหิมะในอาร์กติก นอกจากนี้ยังได้เปิดตัวคณะกรรมการที่ปรึกษาเสือทัสมาเนีย ซึ่งเป็นโครงการวิจัยเกี่ยวกับเสือทัสมาเนียเพื่อปล่อยลูกเสือทัสมาเนียกลับไปยังที่อยู่อาศัยเดิมในแทสเมเนียและพื้นที่กว้างขวางของออสเตรเลียหลังจากการสังเกตในกรง

บริษัทพัฒนาเทคโนโลยีวิศวพันธุกรรมและเทคโนโลยีการสืบพันธุ์เพื่อชีววิทยาการอนุรักษ์ บริษัทก่อตั้งขึ้นในปี ค.ศ. 2021 โดยจอร์จ เชิร์ช และเบ็น แลมม์ และมีสำนักงานใหญ่ตั้งอยู่ที่ดัลลัส รัฐเทกซัส ณ ปี ค.ศ. 2025 โคลอสซอลเป็นบริษัทที่มีมูลค่าสูงที่สุดในดัลลัส รัฐเทกซัส ด้วยมูลค่า 10.2 พันล้านดอลลาร์สหรัฐ
# ยูคเว
ยูคเว (, 肉膾) เป็นอาหารชนิดหนึ่งซึ่งทำจากเนื้อสัตว์ของเกาหลี ที่ทำจากเนื้อดิบ

 ภาพรวม 
คำว่า "ยูคเว" มาจากคำว่า "ยุก" (, 肉) แปลว่า "เนื้อ" และ "ฮเว" (, 膾) ที่หมายถึงเนื้อดิบที่สับละเอียดจากสัตว์หรือปลา (ซาชิมิ)

ทำโดยหั่นเนื้อวัวดิบ (มักใช้เนื้อสะโพก โดยเฉพาะ เนื้อสะโพกด้านหลัง) เป็นเส้นบาง ๆ แล้วคลุกเคล้ากับ เครื่องปรุงรส เช่น เมล็ดงา ต้นหอม รวมถึง ซีอิ๊ว น้ำมันงา น้ำตาล โคชูจัง และน้ำสาลี่ มักจะใส่ไข่แดงลงไปตรงกลาง แต่สูตรดั้งเดิมไม่ได้ใส่ไข่ เมื่อยูคเววางบนพีบิมบับ จะเรียกว่า ยูคเวบีบิมบับ 

ยูคเควท้องถิ่นของเมืองชินจูมีชื่อเสียงเป็นอย่างมากและถูกเรียกว่า ฮวาบัน (, 花飯) แปลว่า "ข้าวดอกไม้" เนื่องมาจากเนื้อวัวแดงที่วางอยู่บนข้าวและนามุลที่มีลักษณะคล้ายดอกไม้

 ความเสี่ยง 
เนื่องจากโรคยูคเวเกี่ยวข้องกับการกินเนื้อดิบ จึงมีความเสี่ยงต่อการติดเชื้อโรค เช่น เชื้อ Salmonella และ เชื้อ Escherichia coli ที่ทำให้มีเลือดออกในลำไส้

เพื่อป้องกันแบคทีเรียเข้าสู่เนื้อเยื่อภายใน จึงใช้เนื้อเป็นชิ้นใหญ่ ๆ แล้วจึงเล็มบริเวณรอบ ๆ ออก ซึ่งจะช่วยลดแบคทีเรียได้ 食品安全委員会
# นกมาคอว์ไฮยาซินท์
นกมาคอว์ไฮยาซินท์ (ชื่อวิทยาศาสตร์: Anodorhynchus hyacinthinus) เป็นนกแก้วที่มีถิ่นกำเนิดในอเมริกาใต้ตอนกลางและตอนตะวันออกโดยมีความยาวประมาณหนึ่งเมตร (จากยอดหัวจรดปลายหางแหลมยาว) ซึ่งยาวกว่านกแก้วสายพันธุ์อื่น ๆ นกมาคอว์เป็นนกมาคอว์ที่ใหญ่ที่สุด และเป็นนกแก้วบินได้ที่ใหญ่ที่สุด แม้จะเป็นนกที่ระบุได้ง่ายโดยทั่วไป แต่ก็อาจสับสนกับนกมาคอว์ลีร์ (Lear's macaw) ที่มีขนาดเล็กกว่าได้ การสูญเสียถิ่นอาศัยและการดักจับนกป่าเพื่อการค้าสัตว์เลี้ยงทำให้จำนวนนกในป่าลดลงอย่างมาก ดังนั้นนกชนิดนี้จึงได้รับการจัดให้อยู่ในกลุ่มเสี่ยงต่อการสูญพันธุ์ในบัญชีแดงของสหภาพระหว่างประเทศเพื่อการอนุรักษ์ธรรมชาติ และได้รับการคุ้มครองโดยอยู่ในบัญชีภาคผนวกที่ 1 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
# ควังจูเอไอเพปเปอส์
ควังจูเอไอเพปเปอส์  เป็นทีมวอลเลย์บอลอาชีพหญิงในประเทศเกาหลีใต้ ก่อตั้งในปี ค.ศ. 2021 ทีมนี้มีที่ตั้งอยู่ที่ควังจูและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าคือ ย็อมจูยิมเนเซียม

 ผลการแข่งขันลีก 
Gwangju AI Peppersลีกฤดูกาลรอบเพลย์ออฟ ฤดูกาลปกติ  อันดับที่  แข่ง  ชนะ  แพ้  คะแนนวี-ลีก2021–22ยกเลิก731328112022–23ไม่ผ่านการคัดเลือก736531142023–24ไม่ผ่านการคัดเลือก736531172024–25ไม่ผ่านการคัดเลือก736112535
# กีฬาโอลิมปิกอีสปอร์ต
กีฬาโอลิมปิกอีสปอร์ต เป็นการแข่งขันกีฬาอีสปอร์ตระดับนานาชาติที่วางแผนจะจัดขึ้นในอนาคต ซึ่งจะมีการแข่งขันกีฬาเสมือนจริงและวิดีโอเกมหลากหลายชนิดรวมกันในสถานที่เดียว ซึ่งจัดโดยคณะกรรมการโอลิมปิกสากล ประเภทการแข่งขันในกีฬาโอลิมปิกอีสปอร์ตมีความเชื่อมโยงกับกีฬาในโอลิมปิกแบบดั้งเดิม เนื่องจากวิดีโอเกมที่เลือกจะได้รับการคัดเลือกจากสหพันธ์กีฬานานาชาติ

แม้ว่ากีฬาอีสปอร์ตและการแข่งขันวิดีโอเกมจะไม่ถือเป็นกีฬาในอดีต แต่ขบวนการโอลิมปิกเริ่มให้ความสนใจตั้งแต่ปี ค.ศ. 2007 เมื่ออีสปอร์ตได้รับการรวมไว้ในการแข่งขันเอเชียนอินดอร์เกมส์ 2007 ต่อมาในปี ค.ศ. 2017 จึงมีการจัดการประชุมสุดยอดโอลิมปิกที่มุ่งเน้นเรื่องคณะกรรมการโอลิมปิกสากลและอีสปอร์ต หลังจากจัดโอลิมปิกเสมือนจริงแบบออนไลน์ในช่วงการระบาดทั่วของโควิด-19 ในปี ค.ศ. 2021 ใน 5 ชนิดกีฬา คณะกรรมการโอลิมปิกสากลได้ประกาศการสร้างโอลิมปิกอีสปอร์ตซีรีส์ โดยเป็นส่วนหนึ่งของสัปดาห์โอลิมปิกอีสปอร์ตในเดือนพฤศจิกายน ค.ศ. 2022 การจัดงานครั้งแรกในชื่อ โอลิมปิกอีสปอร์ตวีค 2023 ได้จัดขึ้นที่สิงคโปร์ในเดือนมิถุนายน ค.ศ. 2023 ในวันที่ 11 กุมภาพันธ์ ค.ศ. 2025 คณะกรรมการโอลิมปิกสากลได้ประกาศว่ากีฬาโอลิมปิกอีสปอร์ตครั้งแรกจะจัดขึ้นที่รียาด ประเทศซาอุดีอาระเบียในปี ค.ศ. 2027

โอลิมปิกอีสปอร์ตจะไม่มีการมอบเหรียญ และใบประกาศเกียรติคุณ เช่นเดียวกับกีฬาในโอลิมปิกชนิดอื่น ๆ แต่ผู้เข้าแข่งขันที่ได้สามอันดับแรกจะได้รับถ้วยรางวัลที่มีสีทอง เงิน และทองแดง ตามลำดับแทน
# ปีปีติมหาการุญ
ปีปีติมหาการุญ  เป็นงานสำคัญของคริสตจักรโรมันคาทอลิกที่จัดตั้งแต่วันคริสต์มาสอีฟ (24 ธันวาคม) ค.ศ. 1999 ถึงจนถึงวันสมโภชพระคริสต์แสดงองค์ (6 มกราคม) ค.ศ. 2001 เป็นการเฉลิมฉลองให้กับพระเมตตาของพระเป็นเจ้าและการให้อภัยบาปเช่นเดียวกับปีศักดิ์สิทธิ์ก่อนหน้า นวัตกรรมสำคัญในปีศักดิ์สิทธิ์ครั้งนี้คือการเพิ่ม "ปีศักดิ์สิทธิ์โดยเฉพาะ" จำนวนมากสำหรับกลุ่มบุคคลต่าง ๆ และเป็นการเฉลิมฉลองพร้อมกันในกรุงโรม, ในประเทศอิสราเอล และที่อื่น ๆ ทั่วโลก

 การเตรียมงาน 
การเตรียมงานของปีปีติมหาการุญเริ่มต้นเมื่อสมเด็จพระสันตะปาปายอห์น ปอลที่ 2 ทรงออกสมณลิขิต Tertio Millennio Adveniente (เมื่อถึงสหัสวรรษที่ 3) ในวันที่ 10 พฤศจิกายน ค.ศ. 1994 ในสมณลิขิตนี้ พระองค์ทรงเชิญคริสตจักรให้เริ่มเตรียมการอย่างแข็งขันเป็นเวลา 3 ปีสำหรับการเฉลิมฉลองสหัสวรรษที่ 3 ของศาสนาคริสต์ ในปีแรกคือปี ค.ศ. 1997 จะเป็นปีแห่งการสำรวจบุคคลของพระเยซู ปีที่สองคือคือปี ค.ศ. 1998 จะเป็นปีแห่งการทรงพิจารณาบุคคลโดยพระจิตเจ้า และในปีที่สามคือปี ค.ศ. 1999 จะเป็นปีแห่งการพิจารณาบุคคลโดยพระเจ้าพระบิดา แต่ละปียังจะมีการสวดภาวนาพิเศษเพื่อถวายความไว้วางใจแก่พระนางมารีย์พรหมจารี

 งานสำคัญ 
 ประตูศักดิ์สิทธิ์ 
การเปิดและการปิดประตูศักดิ์สิทธิ์ของสี่มหาวิหารในพระสันตะปาปาในกรุงโรมถือเป็นสัญญาณของการเริ่มต้นและการสิ้นสุดของปีศักดิ์สิทธิ์:
+มหาวิหารวันเปิดวันปิดรูปมหาวิหารนักบุญเปโตร24 ธันวาคม ค.ศ. 19996 มกราคม ค.ศ. 2001100pxอัครมหาวิหารนักบุญยอห์น ลาเตรัน25 ธันวาคม ค.ศ. 19995 มกราคม ค.ศ. 2001100pxมหาวิหารซันตามาเรียมัจโจเร1 มกราคม ค.ศ. 2000100pxมหาวิหารนักบุญเปาโลนอกกำแพง18 มกราคม ค.ศ. 2000100px
# คุณภาพ (ธุรกิจ)
ในทางธุรกิจ วิศวกรรม และการผลิต คุณภาพ มีการตีความเชิงปฏิบัติว่าหมายถึงความไม่ด้อยกว่าหรือเหนือกว่าของบางสิ่ง (สินค้าหรือบริการ) และยังมีการนิยามว่าตรงกับวัตถุประสงค์ที่วางไว้  ในขณะเดียวกันก็ตอบสนองความคาดหวังของลูกค้าอีกด้วย คุณภาพเป็นคุณลักษณะเชิงการรับรู้ เงื่อนไข และค่อนข้างเป็นอัตวิสัย และบุคคลต่าง ๆ อาจเข้าใจต่างกัน ผู้บริโภคอาจมุ่งเน้นไปที่คุณลักษณะเฉพาะของผลิตภัณฑ์/บริการหรือการเปรียบเทียบกับคู่แข่งในตลาด ผู้ผลิตอาจวัดคุณภาพความสอดคล้องหรือระดับที่ผลิตภัณฑ์/บริการได้รับการผลิตอย่างถูกต้อง บุคลากรที่ตรวจสอบ วัดคุณภาพโดยพิจารณาจากระดับความน่าเชื่อถือ สามารถบำรุงรักษาได้หรือความยั่งยืน ของผลิตภัณฑ์ ด้วยวิธีการดังกล่าว ความเป็นอัตวิสัยของคุณภาพจะมีการกำหนดคำจำกัดความเชิงปฏิบัติการ และวัดด้วยตัวชี้วัด
# ปีศักดิ์สิทธิ์
ปีศักดิ์สิทธิ์ (ศัพท์คาทอลิก) หรือ ปีอิสรภาพ (ศัพท์โปรเตสแตนต์) (yōḇel; ยิดดิช: yoyvl) เป็นปีที่ตามมาหลังผ่านไป 7 รอบของรอบ 7 ปี (7 วงรอบของปีสับบาโตหรือปีสะบาโต วงรอบละ 7 ปี รวมเป็น 49 ปี) ปีที่ 50 นี้ มีความเกี่ยวข้องอย่างมากกับที่ดิน ทรัพย์สิน และสิทธิ์ในที่ดิน ตามกฎเกณฑ์ที่ระบุในหนังสือเลวีนิติ คนที่ไปเป็นทาสตามสัญญาผูกมัดจะได้รับการปลดปล่อยจากการเป็นทาส หนี้บางส่วนจะได้รับการยกเว้น และทุกคนจะต้องได้กลับไปอยู่ยังที่ดินอันเป็นทรัพย์สินของคนในปีศักดิ์สิทธิ์

 จุดกำเนิดและวัตถุประสงค์ 
 ระบุว่า:
# การครัว
การครัว  เป็นรูปแบบการทำอาหารที่โดดเด่นด้วยส่วนผสม เทคนิค และจานอาหาร และมักเกี่ยวข้องกับวัฒนธรรม หรือภูมิภาคทางภูมิศาสตร์เฉพาะ เทคนิค การเตรียมอาหารในแต่ละท้องที่ ประเพณี และส่วนผสมของแต่ละภูมิภาค ได้ผสมผสานกันจนทำให้ได้อาหารจานพิเศษที่มีเอกลักษณ์เฉพาะของแต่ละภูมิภาค
# พระราชกฤษฎีกาของไซรัส
พระราชกฤษฎีกาของไซรัส  มักหมายถึงเรื่องราวในคัมภีร์ไบเบิล เกี่ยวกับประกาศของพระเจ้าไซรัสมหาราชกษัตริย์ผู้ก่อตั้งจักรวรรดิเปอร์เซียอะคีเมนิดเมื่อ 539 ปีก่อนคริสตกาล พระราชกฤษฎีนี้ประกาศหลังเปอร์เซียพิชิตจักรวรรดิบาบิโลนใหม่นำไปสู่การล่มสลายของบาบิโลน มีการบรรยายในคัมภีร์ฮีบรูว่าพระราชกฤษฎีกาได้อนุญาตและสนับสนุนให้มีการคืนสู่ศิโยนของชาวยิวและให้บูรณะพระวิหารในเยรูซาเล็มขึ้นใหม่ (คือพระวิหารที่สอง)

ข้อความในกระบอกไซรัส (Cyrus Cylinder) ก็ถูกเรียกว่าเป็น "พระราชกฤษฎีกาของไซรัส" เช่นกัน แต่ในปัจจุบันถือว่าข้อความนี้สนับสนุนเรื่องราวในคัมภีร์ไบเบิลในความหมายทั่วไปเท่านั้น

 เรื่องเล่าในคัมภีร์ไบเบิล 
พระราชกฤษฎีกาของไซรัสปรากฏในหนังสือพงศาวดาร ฉบับที่ 2 บทที่ 36 ในคัมภีร์ฮีบรู:

เอสรา 1:1–4 มีความว่า:

หนังสือเอสราระบุว่าชาวกูษาซึ่งในภาษาฮีบรูเรียกว่า "Cuthim" และถูกบรรยายว่าเป็น "ศัตรู" ของผู้พลัดถิ่นที่กลับมา ได้ขอเข้าร่วมในการก่อสร้างพระวิหารที่สอง แต่ถูกเศรุบบาเบลและคนอื่น ๆ ปฏิเสธ จึงเขียนหนังสือร้องเรียนถึงกษัตริย์อารทาเซอร์ซีสแห่งเปอร์เซีย:

หลังมีจดหมายฉบับที่ 2 จากผู้ว่าราชการเปอร์เซียส่งไปถึงกษัตริย์ดาริอัสให้ทรงตัดสิน ก็มีการค้นพบพระราชกฤษฎีกาของไซรัสในหอจดหมายเหตุ ดาริรัสจึงทรงมีรับสั่งดังความต่อไปนี้
# ฐานวิจัยการเพาะพันธุ์แพนด้ายักษ์เฉิงตู
ฐานวิจัยการเพาะพันธุ์แพนด้ายักษ์เฉิงตู  เป็นสถาบันเพาะพันธุ์และวิจัยแพนด้ายักษ์ แพนด้าแดง และสัตว์หายากอื่น ๆ เป็นสถาบันไม่แสวงกำไรซึ่งได้ทุนจากรัฐบาล ตั้งอยู่ในนครเฉิงตู มณฑลเสฉวน ประเทศจีน

ฐานวิจัยการเพาะพันธุ์แพนด้ายักษ์เฉิงตูก่อตั้งในปี ค.ศ. 1987 โดยเทศบาลประชาชนเทศบาลนครเฉิงตู ตั้งต้นด้วยแพนด้ายักษ์ 6 ตัวที่ช่วยได้จากป่า ในปี ค.ศ. 2008 มีแพนด้าเกิดใหม่ 124 ตัวและมีประชากรแพนด้าเพิ่มขึ้นเป็น 83 ตัว เป้าหมายของสถาบันที่ระบุไว้คือ "เป็นศูนย์วิจัยระดับโลก เป็นศูนย์การศึกษาด้านการอนุรักษ์ และเป็นจุดหมายของการท่องเที่ยวเชิงศึกษาในระดับนานาชาติ"
# ไลกาปาร์ตี
"ไลกาปาร์ตี"  เป็นเพลงโดยเอ็มมี นักร้องชาวนอร์เวย์ ซึ่งเธอประพันธ์ขึ้นร่วมกับเออร์เลนด์ กุตตุลสรุด คริสเตียนเซน, เฮนริค ออสต์ลุนด์, ลาริสสา ทอร์มีย์, และทรูลส์ มาริอุส อาร์รา เพลงนี้วางจำหน่ายเมื่อวันที่ 20 มกราคม ค.ศ. 2025 และจะเป็นตัวแทนของในการประกวดเพลงยูโรวิชันปี 2025

การพัฒนาและแนวเพลง
"ไลกาปาร์ตี" ได้ประพันธ์ขึ้นโดยเอ็มมี คริสตีเนอ กุตตุลสรุด, เออร์เลนด์ กุตตุลสรุด คริสเตียนเซน, เฮนริค ออสต์ลุนด์, ลาริสสา ทอร์มีย์, และทรูลส์ มาริอุส อาร์รา โดยเฮนริคได้เป็นโปรดิวเซอร์ร่วมกับโจนาส เจนเซน เพลงนี้เขียนขึ้นที่ค่ายแต่งเพลง เรนาซองเฟส ในประเทศนอร์เวย์ ซึ่งเอ็มมีได้พบกับลาริสสา ทอร์มีย์ เพลงนี้เป็นการกล่าวถึงไลกา สุนัขโซเวียตที่เป็นสิ่งมีชีวิตแรกที่โคจรรอบโลกบนสปุตนิก 2 ในปี 1957 แนวคิดของเนื้อเพลงนี้เกิดขึ้นหลังจากที่เอ็มมีค้นพบเรื่องราวที่น่าเศร้าของมันโดยบังเอิญ ทำให้เธอจินตนาการถึงชะตากรรมอีกแบบหนึ่งซึ่งแทนที่จะตาย ไลกากลับได้ไปร่วมงานเลี้ยงที่ไม่มีวันจบสิ้นในอวกาศ

 การประกวดเพลงยูโรวิชันปี 2025 

 ยูโรซอง 2025 
ยูโรซอง 2025 เป็นการประกวดเพลงระดับชาติของไอร์แลนด์ ซึ่งใช้คัดเลือกเพลงสำหรับการประกวดเพลงยูโรวิชันปี 2025 ในครั้งนี้จัดขึ้นเมื่อวันที่ 7 กุมภาพันธ์ ค.ศ. 2025 ในรายการ เพดอะเลทเลทโชว์ ฉบับพิเศษ ออกอากาศทางอาร์ทีอีวันและอาร์ทีอีเพลเยอร์ การประกวดรอบชิงชนะเลิศได้จัดขึ้นที่ศูนย์โทรทัศน์อาร์ทีอีเมื่อวันที่ 7 กุมภาพันธ์ ค.ศ. 2025 ผลการแข่งขันจะถูกตัดสินโดยใช้คะแนนเสียงจากคณะกรรมการระดับชาติ คณะกรรมการระหว่างประเทศ และการโหวตทางโทรทัศน์ ซึ่งแต่ละคณะกรรมการจะให้คะแนนชุดละ 2, 4, 6, 8, 10 และ 12 คะแนน โดยในกรณีที่คะแนนเท่ากันในรอบแรก จะให้คะแนนเสียงจากคณะกรรมการชุดหลังก่อน

“ไลกาปาร์ตี” ได้รับเลือกให้เข้าร่วมการคัดเลือกตัวแทนประเทศของไอร์แลนด์หลังจากถูกปฏิเสธจากการเข้าร่วมเมลูดีกรังปรีซ์ของนอร์เวย์ โดยได้มีการประกาศเมื่อวันที่ 23 มกราคม ค.ศ. 2025 ในรอบชิงชนะเลิศระดับประเทศ เพลงนี้ได้รับชัยชนะ ทำให้ได้รับสิทธิ์ในการเป็นตัวแทนของไอร์แลนด์ในการประกวดเพลงยูโรวิชันปี 2025

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไอร์แลนด์ได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง

 ชาร์ต 
+ "ไลกาปาร์ตี" บนชาร์ตเพลง ชาร์ต (2025) อันดับสูงสุด
# ชาวจอร์เจีย
ชาวจอร์เจีย (Georgians) หรือ คาร์ตเวเลียน (Kartvelians;  ,) เป็นชาติและกลุ่มชาติพันธุ์คอเคเซียน ซึ่งมีถิ่นกำเนิดในประเทศจอร์เจียในปัจจุบันและพื้นที่โดยรอบซึ่งมีความเกี่ยวข้องกับอาณาจักรจอร์เจียในอดีต ชุมชนชาวจอร์เจียในต่างแดนที่สำคัญยังพบได้ทั่วรัสเซีย ตุรกี กรีซ อิหร่าน ยูเครน สหรัฐอเมริกา และสหภาพยุโรป